CELEX: 31982R1202
Language: el
Date: 1982-05-18 00:00:00
Title: Κανονισμός (EOK) αριθ. 1202/82 τού Συμβουλίου τής 18ης Μαΐου 1982 περί τής εφαρμογής τής κοινοτικής κλίμακας κατατάξεως τών σφαγίων χονδρών βοοειδών γιά τή διαπίστωση τών τιμών αγοράς στόν τομέα τού βοείου κρέατος

Avis juridique important

|

31982R1202

Κανονισμός (EOK) αριθ. 1202/82 τού Συμβουλίου τής 18ης Μαΐου 1982 περί τής εφαρμογής τής κοινοτικής κλίμακας κατατάξεως τών σφαγίων χονδρών βοοειδών γιά τή διαπίστωση τών τιμών αγοράς στόν τομέα τού βοείου κρέατος  

Επίσημη Εφημερίδα αριθ. L 140 της 20/05/1982 σ. 0035 - 0035 Ισπανική ειδική έκδοση: Κεφάλαιο 03 τόμος 25 σ. 0117  Πορτογαλική ειδική έκδοση : Κεφάλαιο 03 τόμος 25 σ. 0117 

***** ΚΑΝΟΝΙΣΜΟΣ (ΕΟΚ) αριθ. 1202/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί της εφαρμογής της κοινοτικής κλίμακας κατατάξεως των σφαγίων χονδρών βοοειδών για τη διαπίστωση των τιμών της αγοράς στον τομέα του βοείου κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως του 1979,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1208/81 του Συμβουλίου (2) καθόρισε κοινοτική κλίμακα κατατάξεως των σφαγίων των χονδρών βοοειδών· ότι το άρθρο 6 αυτού του κανονισμού προέβλεψε την προοδευτική εφαρμογή αυτής της κλίμακας στα πλαίσια της οργανώσεως της αγοράς του βοείου κρέατος· ότι είναι αναγκαίο να προβλεφθεί ότι από τις 28 Ιουνίου 1982 τα Κράτη μέλη θα αρχίσουν να εφαρμόζουν την καινούρια μέθοδο διαπιστώσεως των τιμών παράλληλα με αυτήν που εφαρμόζουν προς το παρόν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά την περίοδο από 28 Ιουνίου 1982 μέχρι το τέλος της περιόδου εμπορίας 1982/83, τα Κράτη μέλη πραγματοποιούν τη διαπίστωση των τιμών βάσει της κοινοτικής κλίμακας κατατάξεως των σφαγίων των χονδρών βοοειδών, που ορίζεται στον κανονισμό (ΕΟΚ) αριθ. 1208/81, παράλληλα με τη μέθοδο που εφαρμόζουν, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 805/68, κατά την ημερομηνία ενάρξεως ισχύος του παρόντος κανονισμού.  Άρθρο 2  Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 148 της 18. 6. 1968, σ. 24.  (2) ΕΕ αριθ. L 123 της 7. 5. 1981, σ. 3.